New Mexicon kuvernööri

New Mexicon kuvernööri (, ) on New Mexicon osavaltion päämies. Osavaltion 32. ja nykyinen kuvernööri on demokraattisen puolueen Michelle Lujan Grisham, joka aloitti virassa 1. tammikuuta 2019. Hän on New Mexicon toinen naiskuvernööri.

 Historia ja valtaoikeudet 
Kuvernöörin virkanimitystä on käytetty nykyisen New Mexicon alueella jo vuodesta 1598 lähtien, kun alue oli osa Espanjan siirtomaaimperiumia. Alueen päädyttyä osaksi Yhdysvaltoja sillä oli aluksi erikseen sotila- ja siviilikuvernööri, jotka yhdistettiin samaksi viraksi vuonna 1848. Kun New Mexicon territorio perustettiin kolme vuotta myöhemmin, se sai oma kuvernöörin. Nykymuodossaan virka perustettiin 1912, kun New Mexico liittyi Yhdysvaltoihin 47. osavaltiona. Tuolloin ensimmäiseksi kuvernööriksi valittiin William C. McDonald. 

New Mexicon perustuslain mukaan hän on myös hallituksen päämies. Lisäksi kuvernöörillä on veto-oikeus New Mexicon uusiin lakiesityksiin. Hänen tehtäviin kuuluu muun muassa jokavuotinen osavaltion tila -puhe, tuomioiden muuntaminen tai armahtaminen, nimittää osavaltion korea-arvoiset virkamiehet ja valmistelee osavaltion budjetin. Mikäli kuvernööri ei kykene hoitamaan virkaansa, sitä toimittaa varakuvernööri.

Hän on osavaltion kansalliskaartin ylipäällikkö paitsi, jos Yhdysvaltain presidentti on ottanut sen komentoonsa. Mikäli kansalliskaartin resurssit ovat riittämättömät esim. mellakan tai kapinan kukistamisessa, kuvernööri voi myös määrätä osavaltion alueella kutsunnat.

 Valinta ja pätevyysvaatimukset 
Kuvernööri valitaan suoralla kansanvaalilla. Virkakauden pituus on neljä vuotta ja virkakausien määrä on rajoitettu kahteen peräkkäiseen.

Osavaltion perustuslain mukaan kuvernööriksi voidaan valita sellainen henkilö, joka täyttää seuraavat ehdot:

 Yhdysvaltain kansalainen
 väh. 30-vuotias
 on asunut osavaltion alueella yhtäjaksoisesti väh. 5 vuotta ennen vaaleja

 Palkkio ja etuudet 
Vuonna 2022 kuvernöörin vuosipalkka oli 110 000 dollaria. Kuvernöörin virka-asunto sijaitsee Santa Fessa.

Virkaan valittu henkilö saa elinikäisen oikeuden käyttää titteliä The Honorable.

Luettelo kuvernööreistä
 Kuva Nimi Puolue Virassa 75px William C. McDonald Demokraatti 1912–1917 75px Ezequiel Cabeza de Baca Demokraatti 1917–1917 75px Washington Ellsworth Lindsey Republikaani 1917–1919 75px Octaviano Ambrosio Larrazolo Republikaani 1919–1921 75px Merritt C. Mechem Republikaani 1921–1923 75px James F. Hinkle Demokraatti 1923–1925 75px Arthur T. Hannett Demokraatti 1925–1927 75px Richard C. Dillon Republikaani 1927–1931 75px Arthur Seligman Demokraatti 1931–1933 75px Andrew W. Hockenhull Demokraatti 1933–1935 75px Clyde Tingley Demokraatti 1935–1939 75px John E. Miles Demokraatti 1939–1943 75px John J. Dempsey Demokraatti 1943–1947 75px Thomas J. Mabry Demokraatti 1947–1951 75px Edwin L. Mechem Republikaani 1951–1955 75px John F. Simms Demokraatti 1955–1957 75px Edwin L. Mechem Republikaani 1957–1959 75px John Burroughs Demokraatti 1959–1961 75px Edwin L. Mechem Republikaani 1961–1962 75px Tom Bolack Republikaani 1962–1963 75px Jack M. Campbell Demokraatti 1963–1967 75px David F. Cargo Republikaani 1967–1971 75px Bruce King Demokraatti 1971–1975 75px Jerry Apodaca Demokraatti 1975–1979 75px Bruce King Demokraatti 1979–1983 75px Toney Anaya Demokraatti 1983–1987 75px Garrey Carruthers Republikaani 1987–1991 75px Bruce King Demokraatti 1991–1995 75px Gary Johnson Republikaani 1995–2003 75px Bill Richardson Demokraatti 2003–2011 75px Susana Martinez Republikaani 2011–2019 75pxMichelle Lujan Grisham Demokraatti2019–
Lähde:

Lähteet

 Aiheesta muualla 

*